Calico Light Weapons Systems

Calico Light Weapons Systems (CLWS) , Calico Light Weapons Inc. – privati JAV ginklų gamybos kompanija, pagarsėjusi ginklais su sraigtinėmis dėtuvėmis. 

Dabartinė kompanijos būstinė yra Kornelijaus mieste (Cornelius; Oregonas). 

 Istorija 
Kompanija, tada California Instrument Company, buvo įkurta 1982 m. Beikersfilde (Bakersfield, Kalifornija). Tada kompanija projektavo ir gamino instrumentus naftos pramonei. Kompanija turėjo gerus metalo apdirbimo ir inžinerijos specialistus bei įrangą, tad 1985 m. gegužę sukūrė naujovišką šaunamųjų ginklų dėtuvių variantą - sraigtines dėtuves. Tada buvo išbandytos pirmosios 100 šovinių talpos sraigtinės dėtuvės .22 LR kalibro karabinams. Vėliai šių dėtuvių bazėje buvo sukurta visa šaunamųjų ginklų šeima. 
1989 m. birželį buvo išleisti pirmieji 9 mm kalibro ginklai su 50 ir 100 šovinių sraigtinėmis („dvigubos spiralės“) dėtuvėmis. 

1990 m. kompanija buvo parduota, bet liko įsikūrusi Beikersfilde. 1991 m. kompanija buvo vėl parduota vienam iš dėtuvių konstruktorių. 1998 m. kompanijos veikla buvo perkelta į Sparksą (Sparks, Nevada), kur iki tol buvo gaminamos atsarginės ginklų dalys.

1994 m. Calico produkcijos pardavimai smarkiai sumažėjo, nes įsigaliojo Federalinis šturmo ginklų draudimas (), apribojęs naujai gaminamų civilių ginklų dėtuvių talpą 10 šovinių. 2004 m. šio draudimo galiojimas baigėsi (įstatymas buvo priimtas dešimčiai metų), ir Calico vėl ėmė gaminti ginklus. 

2006 m. Calico vėl buvo parduota ir perkelta į Hilsborą (Hillsboro, Oregonas), kur sutelkta visa kompanijos šaunamųjų ginklų gamyba. 

Calico yra vienas didžiausių ginklų gamintojų, gaminančių didelės talpos (50 ir 100 šovinių) dėtuves automatiniams ir savitaisiams ginklams. 

 Panaudojimas 
Calico ginklai kartais panaudojami filmuojant įvairius filmus, ypač fantastinius, nes jie ne tik patikimi, efektyvūs, bet ir atrodo futuristiškai. 

1999 m. vasarį Bruklino Federalinis apygardos teismas priėmė nutartį, kad Calico (ir dar 5 ginklų gamintojai) neatsargūs savo rinkodaros ir platinimo veikloje, dėl ko jie prisidėjo prie nelegalaus ginklų gabenimo į Niujorko valstiją. Calico reklamos pabrėžia kompanijos ginklų dėtuvių talpą, ginklų patvarumą ir ugnies galią. Kompanija taip pat pabrėžia, kad jos ginklai, atseit, tinka sportiniam šaudymui. 

Gaminiai
CLWS gamina eilę pistoletų ir pistoletinio kalibro karabinų. Calico šaunamieji ginklai pasižymi cilindro formos sraigtinėmis 50 ar 100 šovinių talpos dėtuvėmis, tvirtinamomis prie ginklo viršaus. Tūtelės išmetamos pro angą ginklo apačioje, kur galima gan patogiai pritaisyti tūtelių gaudyklę. 

Calico 9 mm pistoletai, karabinai ir pistoletai kulkosvaidžiai naudoja tokį patį spynos principą (roller-delayed blowback) kaip ir Heckler & Koch kompanija savo šaulių ginkluose.

2012 m. SHOT Show parodoje Calico pademonstravo 12 kalibro lygiavamzdžio šautuvo prototipą su viršutine sraigtine dėtuve. 

Šaunamieji ginklai
 Dabar gaminami 
 .22 LR kalibro pistoletai
 Calico M110
 .22 LR šautuvai
 Calico M100S ir Calico M-100 Tactical
 M-100FS ir M-100FS Tactical
 9 mm kalibro pistoletai
 Calico Liberty III ir Liberty III Tactical
 9 mm kalibro šautuvai
 Liberty I ir Liberty II
 Liberty I Tactical ir Liberty II Tactical
 Calico M960 serijos pistoletai kulkosvaidžiai (tik kariuomenei ir tvarkos palaikymo žinyboms)
 Nebegaminami 
 .22 LR kalibro pistoletai
 M-100P
 9 mm kalibro pistoletai
 Calico M950
 Karabinai
 M-900
 M-951
 Pistoletai kulkosvaidžiai
 M-750
 M-900A
 M-950A

 Nuorodos 
 About Calico 

Kategorija:Karinės technikos gamintojai